
Parlamentul României   

Camera Deputaţilor 




	COMISIA JURIDICĂ, DE DISCIPLINĂ ŞI IMUNITĂŢI
	Comisia pentru administraŢie pUblicĂ Şi 

	Nr.4c-13/532/2019
Bucureşti, 22.10.2019

Către, 

  BIROUL PERMANENT AL 

CAMEREI DEPUTAŢILOR 


Vă înaintăm, alăturat, raportul comun asupra propunerii legislative pentru completarea art.14 din Legea nr.3/2000 privind organizarea şi desfăşurarea referendumului, trimisă Comisiei juridice, de disciplină şi imunităţi şi Comisiei pentru administraţie publică şi amenajarea teritoriului pentru examinare în fond, cu adresa nr. PLx 286/2019 din 18 iunie 2019.
	PREŞEDINTE,


	PREŞEDINTE,



	              NICUŞOR HALICI
	FLORIN - CLAUDIU ROMAN

R A P O R T    C O M U N
asupra propunerii legislative pentru completarea art.14 din Legea nr.3/2000

 privind organizarea şi desfăşurarea referendumului

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru administraţie publică şi amenajarea teritoriului  au fost sesizate, prin adresa nr. PLx 286/2019 din 18 iunie 2019, cu dezbaterea în fond, a propunerii legislative pentru completarea art.14 din Legea nr.3/2000 privind organizarea şi desfăşurarea referendumului , înregistrată la Comisia juridică, de disciplină şi imunităţi cu nr.4c-13/532/2019 şi la Comisia pentru administraţie publică şi amenajarea teritoriului cu nr.4c-7/257/19.06.2019.
Senatul a respins propunerea legislativă în şedinţa din 11 iunie 2019. 
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările şi completările ulterioare.
La întocmirea prezentului raport comun Comisiile au avut în vedere:

- avizul favorabil al Consiliului Legislativ (nr.146/04.03.2019)

- avizul negativ al Comisiei pentru drepturile omului, culte şi problemele minorităţilor naţionale 

- punctul de vedere negativ al Guvernului (nr.488/08.04.2019)
Propunerea legislativă are ca obiect de reglementare completarea art.14 din Legea nr.3/2000, în sensul instituirii obligativităţii organizării referendumului local pentru aprobarea proiectelor de investiţii care prevăd cheltuieli de la bugetul local ce depăşesc de trei ori bugetul unităţii administrativ-teritorial.

Potrivit prevederilor art.61 şi 63 din Regulamentul Camerei Deputaţilor, republicat, comisiile au examinat propunerea legislativă în şedinţe separate. Membrii Comisiei pentru administraţie publică şi amenajarea teritoriului au examinat iniţiativa legislativă în data de 11 septembrie 2019.
La lucrări, membrii Comisiei pentru administraţie publică şi amenajarea teritoriului au fost prezenţi conform listei de prezenţă. La dezbaterile care au avut loc a participat, în conformitate cu prevederile art.55 din Regulamentul Camerei Deputaţilor, republicat, doamna Vasilica Baciu - director în cadrul Ministerului Dezvoltării Regionale şi Administraţiei Publice.

Membrii Comisiei juridice, de disciplină şi imunităţi au examinat propunerea legislativă  în data de 22 octombrie 2019.
La dezbateri, membrii Comisiei juridice, de disciplină şi imunităţi au fost prezenţi conform listei de prezenţă. 

În urma examinării iniţiativei legislative şi a opiniilor exprimate de către membrii celor două Comisii sesizate în fond, s-a hotărât cu majoritate voturi, întocmirea unui raport comun de respingere a propunerii legislative pentru completarea art.14 din Legea nr.3/2000 privind organizarea şi desfăşurarea referendumului.


În raport cu obiectul şi conţinutul reglementării, propunerea legislativă face parte din categoria legilor organice.
	PREŞEDINTE,


	PREŞEDINTE,



	NICUŞOR HALICI
	FLORIN - CLAUDIU ROMAN



	SECRETAR,
	SECRETAR,

	ALINA-ELENA TĂNĂSESCU
	SIMONA BUCURA-OPRESCU

	  

	

	Consilier parlamentar, Alexandra Muşat
	Consilier parlamentar, Nicoleta Toma

